
REFERAT DE APROBARE A PROIECTULUI DE HOTĂRÂRE  
Proiect de hotărâre privind  aprobarea Studiului de Fezabilitate pentru obiectivul de investiţii ,,Modernizarea și reabilitarea sistemului de iluminat public în municipiul Timișoara, județul Timiș”


1. Descrierea situației actuale
 	La lucrările de investiție care fac obiectul prezentului studiu de fezabilitate, sistemul de iluminat actual conține aparate echipate cu lămpi stradale și pietonale, cu vapori de sodiu, cu puteri de 70, 80,100,150,250 și 400 W. Ele au fost dimensionate pentru fiecare stradă, ținând cont de prescripțiile vechiului standard în iluminatul stradal, motiv pentru care în anumite zone, actualele prescripții în vigoare privind iluminatul public nu se respectă
Studiu de fezabilitate face referire la modernizarea sistemului de iluminat public, pe 25 strazi, care constă în montarea a 2248 aparate de iluminat cu tehnologie LED și implementarea unui sistem inteligent de telegestiune.  
Studiul de Fezabilitate nr. RE2020- 000613 din 20.03.2020 aferent obiectivului de investiții, Modernizarea și reabilitarea sistemului de iluminat public în municipiul Timișoara, județul Timiș, a fost întocmit de către SC ALBA PROIECT CONSULTING SRL și pus la dispoziția Municipiului Timișoara.
În vederea realizării investiţiei este necesară acceptarea de catre Municipiul Timisoara a donației Studiului de Fezabilitate nr. RE2020- 000613 din 20.03.2020 - ,,Modernizarea și reabilitarea sistemului de iluminat public în municipiul Timișoara, județul Timiș” si aprobarea de către Municipiul Timișoara a Studiului de Fezabilitate mai sus mentionat.

1.  Schimbări preconizate și rezultate așteptate
Studiul de fezabilitate urmărește obținerea unui sistem inteligent, nou, modern, unitar, economic și ecologic, care va aduce reducerea semnificativă a cheltuielilor cu energia electrică și reducerea la o parte din costurile întreținerii, creșterea gradului de securitate individuală și colectivă, creșterea gradului de siguranță a circulației rutiere și pietonale, ridicarea gradului de civilizație, a confortului și calității vieții.

3. Concluzii
	Prin urmare, în conformitate cu art. 1011-1016 din Codul Civil aprobat prin Legea nr. 287/2009 , prevederile art. 129 alin. (2) lit. b) si alin. 4 lit.d) din Ordonanta de Urgenta nr. 57/2019 privind Codul administrativ si  art. 139 alin. (1) si (3) si art 196 alin. 1 litera a) din  Ordonanta de Urgenta nr.. 57/2019 privind Codul administrativ supun spre dezbatere și aprobare proiectul de hotărâre privind aprobarea Studiului de Fezabilitate pentru obiectivul de investiţie - Modernizarea și reabilitarea sistemului de iluminat public în municipiul Timișoara, județul Timiș. 

